**«Дін контексіндегі адам философиясы»**

**пәні бойынша Midterm Exam бағдарламасы**

**Қабылдау формасы:** «Ауызша емтихан»

**Тапсыру мерзімі:** 8 апта

**Емтихан қабылдау талабы:** Бұл курс таза теориялық мәселелерге арналғандықтан докторанттардан адамның діни сенімі сферасының динамикасын, «қасиеттілік» ұғымының жүйелерін, діни ғибадаттардың пайда болу мен өзгеру ерекшеліктерін, қазіргі кезеңдегі білім мен сенімнің қатынасын, діни тіл және діни тәжірибе мәселелерінің діни-философиялық тұрғыда талқылау талап етіледі.

**Сұрақтар тізімі:**

1. Дін философиясындағы адам мәселесінің қарастырылу ерекшеліктері: философиялық және діни түсіндірмелерді салыстырып өзіндік түйін жасау
2. Адамның діни сенімі және білімі мәселесіне қатысты христиандық және исламдық дүниетанымдардың философиялық мәнін ашып, екі діни көзқарастағы ортақ ойларды талқылау
3. Философия мен ғылымда адамның пайда болу мәселелерін жүйелеп, осы мәселеге байланысты бірнеше концепцияның мазмұны мен мәнін ашып беріңіз
4. Діни сананың қалыптасуындағы мифологияның дүниетанымдық рөлін негіздеңіз
5. Христиан ғалымдарының діни сенім туралы ойларының қазіргі кезеңдегі ерекшеліктерін көрсетіңіз (докторант өз қалауынша кез келген христиандық діни философтың көзқарасын алуға болады)
6. Өлімді әлеуметтік феномен ретінде қарастыру (ислам және христиан діндері бойынша)
7. Ислам құндылықтарындағы сенім метафизикасының мән мен мазмұнын ашу
8. Ислам діні бойынша адам өмірінің басты құндылық ретіндегі философиялық мәнін ашып, талдау жасаңыз
9. Буддизмдегі «кемел адам» бейнесінің қазіргі философиядағы сарапталуына дінтанулық талдау
10. Діндердегі рухани кемелдену жолдарының ерекшеліктері (сопылық және каббала ілімдері бойынша)
11. ХХ ғасыр дін философиясындағы діни тіл мәселесінің қарастырылуына дінтанулық талдау
12. Қазіргі діни философтардың әлем және адам туралы ойларымен сұқбаттасыңыз (докторант өз қалауынша бір философпен сұқбат жасай алады)
13. Христиан дінінің негізігі идеясы – күнә және жанның құтқарылу мәселесіне байланысты К.Ранердің көзқарасына талдау жасаңыз
14. А. Яссауи мен Абай діни философиясындағы адам мәселесін салыстырыңыз
15. Ж.П. Сартрдың  [адам](http://ru.wikipedia.org/wiki/%D0%9F%D1%81%D0%B8%D1%85%D0%BE%D0%B0%D0%BD%D0%B0%D0%BB%D0%B8%D0%B7) еркіндігі туралы айтқан экзистенциалді философиялық концепциясына сараптама беріңіз
16. Н.Бердяевтің «Адамның Құдайға қатынасы» еңбегіне сараптама жасаңыз
17. Мұсылмандық философиядағы адам мәселесіне талдау жасаған 20 ғасырдағы ғалымдардың ойларын сараптаңыз
18. Қазақ ойшылдарының анропологиялық ізденістеріне талдау жасаңыз
19. Түркі әлеміндегі адам мен әлем қатынасы мәселесін З. Наурызбаеваның "Вечное небо казахов" еңбегі бойынша тұжырымдаңыз
20. Қазіргі Қазақстандағы дәстүрлі діндердің адамдардың әлеуметтік жағдайын жақсарту жолындағы іс шараларына баға беріңіз.

**Бағалау критерийлері**

|  |  |
| --- | --- |
| Балл | Жауаптың мазмұны |
| 90-100 балл (өте жақсы) | Берілген сұраққа нақты, ғылыми негізде, жүйелі және логикалық бірізділікпен өз ойын жинақы түрде жеткізді және мәселеге қатысты жеке ұстанымы бар.  |
| 75-89 (жақсы)  | Берілген сұраққа жалпы жақсы жауап берілді, бірақ жекелеген мәселелерді игеруде аздаған олқылықтар бар.  |
| 50-74 (қанағаттанарлық)  | Берілген сұраққа жауап жартылай берілді, тұжырымдары өте қысқа және негізделуі әлсіз. Оқытушының бағыт берушілік көмегі қажет болды.  |
| 0-49 (канағаттанарлықсыз)  | Жауаптар дұрыс емес, өз ойын жеткізу қабілеті нашар. |

**Ұсынылатын әдебиеттер тізімі.**

**Негізгі әдебиеттер:**

1. Фьоренцо Эмилио Реати. Религи как освобождающая сила в философии ХХ века

2. Вальверде К. Философская антропология. М., 2010.

3. Плесснер Г. Ступени органического и человек. М.: РОССПЭН, 2004.

3.Шульц П. Философская антропология. Введение для изучающих психологию.2007

4.Гелен А. О систематике антропологии // Проблема человека в западной философии. М.: Прогресс, 1988.

5. Кассирер Э. Избранное. Опыт о человеке. М.: Гардарики, 1998.

**Қосымша әдебиеттер:**

1. Фромм Э. Бегство от свободы. Харвестт ТОО. М. 2005.

2. Кимелев Ю. А. Современная религиозно-философская антропология. М., 1985.

3. Руткевич А. М. Философская антропология // Мотрошилова Н. В., Руткевич А. М. (Ред.).

 4. Леви-Строс К. Структурная антропология. М., 1983.

 5. Франк С. Душа человека. // Предмет знания. Харвестт ТОО. М. Аст. 2000. С. 631 – 990.